2021/1 Portfólió kurzus leírás

Kurzus célja:

BA diploma portfólió szakszerű elkészítése. A kurzus során előadások és konzultációk segítségével folyamatosan fejlesztjük közösen a porfóliót mind tartalmi, mind formai szempontból. A szemeszter során több alkalommal kötelező a munkaközi állapot bemutatása és szóbeli ismertetése digitális prezentáció formájában.

A kurzus időrendje:

1. Előadás a portfólióról (február 11.)

Bevezetés a portfóliókészítésbe, értelme, haszna és formái.

1. Adatbázis létrehozása (február 11. - március 4.)

Ebben az időszakban a portfólió adatbázisát képező, struktúrált képanyagot kell összeállítani. Az anyagot tantárgyak, projektek, és szemeszterek szerinti bontásban mappákba kell rendezni, melyeket egységes elnevezéssel március 4.-i határidőre adott drive felületre kötelezően fel kell tölteni az elvárt formátumban.

A válogatást kötelezően be kell mutatni egy témavázlat ismertetésével.

1. A portfólió koncepciójának összeállítása és formálása (március 11. – április 1.)

Az összeállított adatbázis felhasználásával a portfólió formai és tartalmi összefüggéseinek alakítása. Alapvető elvárások ismertetése, önéletrajz, CV, és rezümé írás alapjai.

A portfólió munkaközi állapotának kötelező feltöltése adott drive felületre és bemutatása április 1-én, prezentáció formájában szóbeli és tartalmi ismertetéssel.

1. A portfólió végleges formálása (április 1. – május 6.)

A végleges portfóliót a védés előtt 8 nappal adott drive helyre fel kell tölteni.

Követelmények:

A kurzus során kötelezően össze kell állítani egy mapparendszert a portfólióba szánt képi és szöveges információval. A mapparendszer felépítése tegye lehetővé a feladatok közötti kereshetőséget és a ténylegesen a portfólióba szánt képanyag könnyű bemutathatóságát. Az így elrendezett fileok elnevezésében szerepeljen a hallgató neve és a kapcsolódó feladat neve. A mapparendszert úgy kell felépíteni, hogy a késöbbi karrier során is fejleszthető és archíválható adatbázis alapja legyen. A képanyag technikai és formai egységesítse a szemeszter során feladat lesz.

A kötelező bemutatások összefűzött PDF vagy filenév alapján sorrendbe rendezett jpg formátumban, vagy Power Point prezentációval kell hogy történjenek.

A prezentáció előadása nem haladhatja meg a 10 percet. Az összefűzött pdf dokumentáció mérete nem haladhatja meg a 15 MB-t.

2021.02.10.